[{"text_idx": "#000000", "text": "Agor llwybr seryddol y canolbarth i geisio denu ymwelwyr"}, {"text_idx": "#000002", "text": "Mae llwybr seryddol newydd wedi cael ei agor ym Mynyddoedd Cambrian ar o\u0302l i chwech o leoliadau gael eu gwobrwyo gyda statws Darganfod yr Wybren Dywyll."}, {"text_idx": "#000003", "text": "Y gobaith yw y bydd y llwybr - sy'n ymestyn am bellter gyrru o 50 milltir - yn denu mwy o ymwelwyr i'r ardal sy'n cael ei hystyried gyda'r gorau yn y DU ar gyfer gwylio'r se\u0302r."}, {"text_idx": "#000005", "text": "Mae'r awyr yn y lleoliadau hyn gyda'r tywyllaf yn Ewrop, ac yn wahanol i brofiad mwyafrif y bobl sy'n byw ym Mhrydain lle mae llygredd goleuni difrifol."}, {"text_idx": "#000006", "text": "Mae llai na 10% o'r boblogaeth yn gallu edrych allan trwy eu ffenestri gartref ar wybren wirioneddol dywyll."}, {"text_idx": "#000007", "text": "Disgrifiad o\u2019r llun, Mae Pont ar Elan yn un o ddau leoliad sydd wedi eu gwobrwyo ym Mhowys"}, {"text_idx": "#000008", "text": "Mae prosiect Dyfodol Cambrian - sy'n anelu at gynyddu proffil Mynyddoedd Cambrian - yn gobeithio y bydd y safleoedd yn denu mwy o ymwelwyr i'r ardal."}, {"text_idx": "#000009", "text": "Mae'r prosiect wedi cyhoeddi canllaw newydd ar gyfer ymwelwyr sy'n cynnwys awgrymiadau ar gyfer gwylio'r se\u0302r a llefydd i aros ger y safleoedd wybren dywyll."}, {"text_idx": "#000012", "text": "\"Mae'n gyrchfan sydd werth ymweld a\u0302 hi er mwyn darganfod golygfeydd anhygoel o'r tirwedd gyda'r dydd a'r nos."}, {"text_idx": "#000013", "text": "\"Pan mae'r awyr yn glir gallwch weld y Llwybr Llaethog, se\u0302r gwib a'r Orsaf Ofodol Ryngwladol.\""}, {"text_idx": "#000015", "text": "Mae Claire Goodman-Jones yn dywysydd teithiau cerdded sy'n cynllunio teithiau yn ystod y nos yn yr ardaloedd wybren dywyll: \"Mae Mynyddoedd Cambria mor arbennig - ac yn y nos does yna ddim llygredd awyr, nac unrhyw fath o lygredd mewn gwirionedd."}, {"text_idx": "#000016", "text": "\"Mae'r awyr mor glir - dwi'n mynd a\u0302 phobl allan i gerdded yn ystod y dydd yn barod a nawr rwy'n gobeithio arwain teithiau yn y nos er mwyn i bobl weld pethau nad ydyn nhw wedi gweld o'r blaen.\""}, {"text_idx": "#000019", "text": "Oriel: Gweld se\u0302r yn Eryri"}, {"text_idx": "#000022", "text": "Ymgyrch y tri yn ras arweinydd yr SNP ar fin dod i ben"}, {"text_idx": "#000024", "text": "CylchgrawnCofio Tre\u0302n Bach y MwmbwlsCwis: Goleudai Cymru'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?"}, {"text_idx": "#000025", "text": "Cofio Tre\u0302n Bach y Mwmbwls"}, {"text_idx": "#000026", "text": "'Mae'r Gymraeg yn iaith wyddonol'"}, {"text_idx": "#000027", "text": "Goleuadau'r Gogledd yn goleuo'r awyr dros nos"}]